CELEX: C2005/057/32
Language: el
Date: 2005-03-05 00:00:00
Title: Υπόθεση C-520/04: Αίτηση του Korkein hallinto-oikeus προς το Δικαστήριο για την έκδοση προδικαστικής αποφάσεως, υποβληθείσα με απόφαση της 20.12.2004, η οποία εκδόθηκε στην υπόθεση που αφορά την Pirkko Marjatta Turpeinen

5.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 57/17
            
         Αίτηση του Korkein hallinto-oikeus προς το Δικαστήριο για την έκδοση προδικαστικής αποφάσεως, υποβληθείσα με απόφαση της 20.12.2004, η οποία εκδόθηκε στην υπόθεση που αφορά την Pirkko Marjatta Turpeinen
   (Υπόθεση C-520/04)
   (2005/C 57/32)
   Γλώσσα διαδικασίας: η φινλανδική
   Με απόφαση της 20.12.2004, η οποία περιήλθε στη Γραμματεία του Δικαστηρίου στις 22 Δεκεμβρίου 2004, το Korkein hallinto-oikeus ζητεί από το Δικαστήριο στην υπόθεση που αφορά την Pirkko Marjatta Turpeinen η οποία εκκρεμεί ενώπιον του αιτούντος δικαστηρίου, να αποφανθεί επί των εξής ερωτημάτων:
   
               1.
            
            
               Έχουν την έννοια το άρθρο 18 ΕΚ, περί του δικαιώματος των πολιτών της Ευρωπαϊκής Ενώσεως να κυκλοφορούν και να διαμένουν ελεύθερα στο έδαφος των κρατών μελών, ή το άρθρο 39, περί εξασφαλίσεως της ελεύθερης κυκλοφορίας των εργαζομένων στην Κοινότητα, ότι κάποιο από τα άρθρα αυτά ή και τα δύο εμποδίζουν την εφαρμογή εθνικής ρυθμίσεως δυνάμει της οποίας ο παρακρατούμενος φόρος στην πηγή, ο οποίος βαρύνει τη σύνταξη που λαμβάνει άτομο υπέχον περιορισμένη φορολογική υποχρέωση σε κράτος μέλος και κατοικεί στο εξωτερικό εντός άλλου κράτους μέλους και λαμβάνει από το πρώτο κράτος μέλος σύνταξη βάσει της εργασίας του στον δημόσιο τομέα, υπερβαίνει σε ορισμένες περιπτώσεις το ποσό του φόρου που θα έπρεπε να καταβάλει ένας φορολογούμενος κάτοικος ημεδαπής, δηλαδή άτομο υπέχον γενική φορολογική υποχρέωση στη χώρα του;
            
         
               2.
            
            
               Έχει την έννοια η οδηγία 90/365/ΕΟΚ (1), σχετικά με το δικαίωμα διαμονής των μισθωτών και μη μισθωτών εργαζομένων που έχουν παύσει την επαγγελματική τους δραστηριότητα, ότι εμποδίζει την εφαρμογή μιας τέτοιας εθνικής ρυθμίσεως όπως η προαναφερθείσα στην παράγραφο 1;
            
         
      (1)  EE L 180, σ. 28.